《送陈竹屋提干东归》
宋代·戴炳

生长由来接社枌，台山越水偶中分。一朝倾盖便知我，千里携家得傍君。

风厚大鹏培怒翼，天寒征雁拆同群。折梅相送齐山路，愁绝江东日暮云。

作者简介：宋台州黄岩人，字景明，号东野。戴复古从孙。宁宗嘉定十三年进士。理宗嘉熙间授赣州法曹参军。少工吟咏。有《东野农歌集》。